Organizason Bloko del Valle, ki ta trabadja ku krianças disprotegidus i projectus social, ta txiga Cabo Verde na mês de Agosto pa disenvolvi un programa ku perkuson.
Organizason Bloko del Valle, ki ta trabadja ku krianças disprotegidus i projectus social, ta txiga Cabo Verde na mês de Agosto pa disenvolvi un programa ku perkuson.
Sigundu director di musika di projetu Bloko del Valle, Unai Cañada, grupo ta fika pa 2 semana na cidadi di Praia, na bairru di Trá Txapéu, ku kriansas ki dja foi identifikadu, pa através di perkuson, disenvolvi kapacidadi di kriansas.
Unai Cañada fla jornalistas kabu-verdianus k istaba na ilhas Canárias ki ideai di trabadja ku kriansas di bairru di Trá Txapéu kontisi dipôs kê papia ku Lourença Tavares, de ACRIDES.
“Nu ta leba primeru grupu na Agostu e dipos nu ta kontinua ku projetu . Trabadju ta ser pa 2 semana”, afirma Cañada.
Cabo Verde ta bai fika sigundu país afrikanu undi projetu Bloko del Valle sa bai disenvolvi un trabadju social. “ Primeru nu bai trabadja na un orfanatu na Quénia e nu diskubri kel grandi forsa e inergia ki tamboru ta poi na kriansas. Gosi nu disidi poi projetu mas grandi pa otu país e nu pensa ma komu nu ta mora na Canárias, nu podia baba Cabo Verde.
Nda sigundu, director di musika di grupu, trabadju ki kre fazi na Cabo Verde é pa un txeu tenpu e ki grupu di kriansa di Trá Txapéu é só komesu. “ Es é simenti, nu ta komesa ta rega mas idea é odja kuzé ki nu podi da pa kel sociedadi e tanbé e sobri diferença ekonomika di kês alguen ki ta mora na platô e kês ki ta mora na Trá Trapéu
Ku músika, nu kré djunta tudu ikonomias pes podi odja mode kês podia djudaba” eh fla
Unai Cañada ki dja konxeba Cabo Verde antis e staba ka dura na país, pa 2 semana, pa conxe e identifica ispasu social undi kê podi trabadja ku sê grupu. Trabadju na Agostu ta komesa ku 125 kriansas, e depos ta selecionadu otus. Eh pruguntadu sobri un otu grupu ki dja binha Cabo Verde pa fazi un trabadju igual. Unai Canãda fla mês realiza un grandi trabadju, apesar di kupamnhentu ki fazedu longi. “ Afro Reggae fazi un trabadju mutu bom, mas prublema di prujetus ki sta longi é pamodi ka podi kumpanhadu di pertu, mas foi bom. Na ispetakulu ki nu ta rializa li nu sa toka ku tambor kês fazi “ konglui. GC
A Nação
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn por_Latn